laion/Wikipedia-Exotic huggingface dataset:
דוקטרינת טרומן

דוקטרינת טרומן (באנגלית: Truman Doctrine) היא מדיניות אמריקנית על פיה תתמוך ארצות הברית ב"עמים חופשיים הנאבקים בניסיונות שעבוד על ידי מיעוטים חמושים או כתוצאה מלחץ מגורם חיצוני". במקורה, הייתה הדוקטרינה מדיניות נגד לפעולות ברית המועצות (בעיקר באירופה) ובמיוחד נגד תמיכתה בתנועות הקומוניסטיות באיראן, טורקיה ויוון. ב-12 במרץ 1947 הודיע נשיא ארצות הברית הארי טרומן בנאום בפני הקונגרס האמריקני שיתמוך במדינות שיבקשו סיוע מארצות הברית, כדי לשמור על חירותן (העניק ליוון ולטורקיה סיוע ע"ס 400 מיליון דולר). בזאת תמה סופית תקופת דוקטרינת מונרו והוחלפה בגישה המבוססת על תורת הבלימה של ג'ורג' קנאן. מניעיו של טרומן היו אידאולוגים ופרגמטיים: הצד הפרגמטי היה בלימת התפשטות הקומוניזם בעולם. כוונתו הייתה להציל את יוון וטורקיה מן הקומוניזם הסובייטי, שכן שתי המדינות נחשבו נכס אסטרטגי למערב. טרומן הבין כי בדלנות, הסכמי פירוז גלובליים, הדין הבינלאומי או כל עיקרון אחר המבוסס על "האנושיות המשותפת" לא יוכלו לספק הגנה מתמשכת מפני דיקטטורות שאפתניות ומפני מנהיגים שישתפו איתן פעולה בשתיקה. הצד האידאולוגי היה ביסוס המשטרים החופשיים בעולם כולו, על ידי קיום בחירות חופשיות ודאגה לחופש התקשורת, חופש הדת והגנה על זכויות הפרט. דוקטרינת טרומן היא הכרזה רשמית שבעצם מבטלת את דוקטרינת מונרו הבדלנית מהמאה ה-19 שלפיה פעלה ארצות הברית עד אז - ההתערבות במלחמות העולם נכפתה עליה. כחלק מיישום דוקטרינה זאת, הכיר הארי טרומן בעצמאותה של מדינת ישראל, למרות דעתו של ג'ורג' מרשל, כשנדרש להכריע "בין הנפט הערבי לדם היהודי". בתקופת המלחמה הקרה היעד העיקרי היה בלימת ההתפשטות הסובייטית האנטי-קפיטליסטית. תחילה באמצעות תמיכה כלכלית במדינות אירופה, כמו בתוכנית מרשל. בהמשך ביצירת חזית מדינית-ביטחונית, על ידי רשת בריתות הגנה אזוריות כגון נאט"ו. במהלך שנות החמישים התפתחה תאוריית הדומינו שטענה כי נפילת מדינה אחת לידי הקומוניסטים תביא לנפילת אחרות. בהתאם לתאוריה זו יצאה ארצות הברית למספר מלחמות על מנת למנוע מתנועות קומוניסטיות או הנתמכות על ידי ברית המועצות מלהשתלט על מדינות באסיה: מלחמת קוריאה בתחילת שנות החמישים, ופעילות בדרום-מזרח אסיה שנמשכה עד להתפרצותה של מלחמת וייטנאם בתחילת שנות השישים. תוכנית מרשל מברק נוביקוב דוקטרינת אייזנהאואר דוקטרינת טרומן, באתר אנציקלופדיה בריטניקה (באנגלית) ברט סטיבנס, הסדר העולמי של הוואקום האמריקני, באתר מידה, ‏2014-08-27 ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
אבנרי

האם התכוונתם ל... אורי אבנרי – פעיל שמאל, עיתונאי וחבר הכנסת אריה אבנרי – עיתונאי, פעיל ציבורי ויושב ראש עמותת אומ״ץ אריה ל. אבנרי – עיתונאי ישראלי, חבר מערכות "דבר" ו"למרחב" אריק אבנרי (פסיכולוג) – פסיכולוג קליני, שהיה שבוי בכלא הסורי במלחמת יום הכיפורים ומתמחה בטיפול במצבי משבר, בפוסט טראומה ובפדויי שבי דניאל רוט-אבנרי – עיתונאית ואשת ספורט ישראלית, קלעית לשעבר לילך דקל-אבנרי – במאית תיאטרון, דרמטורגית, מחזאית, מתרגמת ויועצת אמנותית בתחום התיאטרון שמואל אבנרי – חוקר, מסאי ועורך ד"ר צבי אבנרי – חוקר היסטוריה. אבנר אבינרי אבינר
צ'נדלר

צ'נדלר (Chandler) הוא שם משפחה שמקורו באנגלית ומשמעותו בימי הביניים היא האחראי במשק על הנרות, השעווה והסבון. האם התכוונתם ל... ג'ף צ'נדלר – שחקן קולנוע וזמר אמריקאי וילסון צ'נדלר – כדורסלן אמריקאי טייסון צ'נדלר – כדורסלן אמריקאי סיימון צ'נדלר – שחקן קולנוע, טלוויזיה ותיאטרון בריטי קייל צ'אנדלר – שחקן קולנוע וטלוויזיה אמריקאי ריימונד צ'נדלר – סופר בלשי אמריקאי צ'נדלר בינג – דמות בקומדיה "חברים" אובה צ'נדלר – רוצח סדרתי אמריקאי מקומות צ'נדלר (אריזונה) – עיר במדינת אריזונה בארצות הברית
מטאלורג דונצק

מועדון הכדורגל מטאלורג דונצק (באוקראינית: Металург Донецьк) היה מועדון כדורגל מהעיר דונצק, אוקראינה. בשיאו, היה אחד ממועדוני הפאר של אוקראינה. הקבוצה שיחקה בליגה האוקראינית הבכירה ונחשבה לקבוצת מרכז-טבלה כאשר הישג השיא שלה הוא הגעה למקום השלישי בליגה האוקראינית (שלוש פעמים) והגעה למעמד גמר הגביע האוקראיני פעמיים בעונת 2009/2010 ובעונת 2011/2012. שורשיה של קבוצת מטאלורג מתחילים במועדון מקומי קטן בעיירה קירובסקה בשם "אנטרטסיט קירובסקה". לאחר עונה ראשונה מאכזבת יחסית בתקופת אוקראינה העצמאית, בעונת 1993 הקבוצה סיימה שלישית בליגה האוקראינית השלישית (הרביעית בסדר הליגות) והעפילה לליגה השנייה (השלישית בחשיבותה). הקבוצה עברה באותה תקופה לעיירה שחטארסק ונקראה מחדש "מדיטה שחטארסק". שנתיים לאחר מכן שינתה הקבוצה את שמה פעם נוספת, הפעם ל"מטאלורג דונצק" ועברה לעיר דונצק. אחרי שסיימה שנייה בליגה זו, הקבוצה העפילה לליגה האוקראינית הראשונה (השנייה בחשיבותה) עד שזכתה גם בליגה הזאת בעונת 1997 ושיחקה הלראשונה בליגה האוקראינית בעונת 1997/1998. הקבוצה הופיעה לראשונה באירופה בגביע אופ"א בעונת 2002/2003, אז הפסידה כבר בסיבוב הראשון לקבוצת ורדר ברמן הגרמנית. הקבוצה חזרה לגביע אופ"א בעונה שלאחר מכן, אז הפסידה פעם נוספת בסיבוב הראשון, הפעם לקבוצת פארמה האיטלקית. הקבוצה המשיכה בגביע אופ"א בעונת 2004/2005, וגברה בסיבוב השני המוקדם על קבוצת פ.צ. טיראספול המולדאבית אך הפסידה בסיבוב הראשון לקבוצת לאציו האיטלקית. גם בעונת 2005/2006 שיחקה הקבוצה בגביע אופ"א, אז גברה בסיבוב המוקדם השני על קבוצת שופרון ההונגרית אך הפסידה בסיבוב הראשון לקבוצת פאוק סלוניקי. בעונת 2009/2010, הקבוצה שיחקה בליגה האירופית. בסיבוב המוקדמות השני הקבוצה ניצחה את קבוצת פרטיזן מינסק מבלארוס. בסיבוב המוקדמות השלישי הקבוצה ניצחה את קבוצת אינטרבלוק מסלובניה. בשלב הפלייאוף הקבוצה הפסידה לקבוצת אוסטריה וינה והודחה מהטורניר. בעונת 2012/2013, הקבוצה שיחקה בליגה האירופית. בסיבוב המוקדמות השני הקבוצה ניצחה את קבוצת שליק ניקשיץ' ממונטנגרו. בסיבוב המוקדמות השלישי הקבוצה הפסידה לקבוצת טרומסה מנורווגיה והודחה מהטורניר. בעונת 2013/2014, הקבוצה שיחקה בליגה האירופית. בסיבוב המוקדמות השלישי הקבוצה הפסידה לקבוצת קוקסי מאלבניה והודחה מהטורניר. בשנת 2015, בעקבות מלחמת האזרחים באוקראינה ובעיות פיננסיות של הבעלים של הקבוצה, פורק המועדון. הולנד קו אדריאנסה אוקראינה סמיון אלטמן הולנד טון קאנן סרביה סלבוליוב מוסלין מדיה וקבצים בנושא מטאלורג דונצק בוויקישיתוף אתר האינטרנט הרשמי של מטאלורג דונצק (באוקראינית) מטאלורג דונצק, ברשת החברתית אקס (טוויטר) פרופיל, באתר Transfermarkt פרופיל, באתר Soccerway פרופיל, באתר FootballDatabase.eu
האמט

האם התכוונתם ל... האמט (סרט) – סרטו של וים ונדרס על חייו של דשיל האמט דשיל האמט – סופר מתח אמריקאי קירק האמט – גיטריסט אמריקאי
אדלמן

אדלמן הוא שם משפחה שמקורו בגרמנית ומשמעותו אציל. האם התכוונתם ל... אדם אדלמן – ספורטאי ישראלי אורי אדלמן – סופר ישראלי ג'וליאן אדלמן – שחקן פוטבול אמריקאי ג'רלד אדלמן – ביולוג אמריקאי הרברט אדלמן (אנ') – שחקן יהודי-אמריקאי לאונרד אדלמן – פרופסור למדעי המחשב ולביולוגיה מולקולרית מארק אדלמן – ממנהיגי מרד גטו ורשה נופר אדלמן – שייטת ישראלית פאבל אדלמן – צלם קולנוע פולני ריק אדלמן – כדורסלן עבר אמריקאי ומאמן קבוצת יוסטון רוקטס שמואל אדלמן – שחקן טלוויזיה וקולנוע ישראלי שמחה ראובן עדלמן – רב ובלשן יהודי ליטאי אידלמן אדלסון
מסיבת סרטן הנהרות

מסיבת סרטן הנהרות היא סעודת קיץ חגיגית במדינות הנורדיות, שמקורה בשוודיה (שם היא נקראת "kräftskiva") והיא התפשטה גם לפינלנד (שמה בפינית: "Rapujuhlat"). המסיבות נערכות לרוב באוגוסט, מסורת שמקורה בחוק שהיה נהוג במשך רוב המאה ה-20, לפיו ציד סרטן הנהרות הותר בסוף הקיץ בלבד. כיום אין מגבלה חוקית כזו. סרטן הנהרות מבושל בהרתחה במי מלח ומתובל בשמיר טרי שנקצר לאחר פריחתו. הסרטן מוגש קר ונאכל בידיים. הארוחה מלווה בדרך כלל באקווביט (משקה מזוקק) ושאר סוגי שנאפס, בירה, לחם, גבינת וסטרבוטן חריפה, פשטידת פטריות וסלטים. מסורתית הארוחה אמורה להתקיים בחוץ, אך בפועל פעמים רבות היא נדחקת פנימה עקב מזג אוויר סוער או יתושים תוקפניים. המסיבה מלווה באביזרים כגון מפות נייר, סינרים, כובעי נייר משעשעים ומנורות נייר, לרוב בדמות פני הירח. האווירה המקובלת היא קולנית וגסה וכוללת אכילה רעשנית, לרבות מציצת לְשַׁד הסרטן בקול שאיבה רם לפני הסרת שריונו ושירי שתייה. יש הטוענים שהמסורת מחייבת "משקה אחד לכל אצבע" אך בפועל לא רבים עומדים בקצב זה. מדיה וקבצים בנושא מסיבת סרטן הנהרות בוויקישיתוף מסיבת סרטן הנהרות, מתוך הספר "Modern-day Vikings: A Practical Guide to Interacting with the Swedes" מסיבת סרטן הנהרות, מהאתר הרשמי של שוודיה מסיבת סרטן הנהרות בפינלנד, מאתר "finnguide" מסיבת סרטן הנהרות, שוודיה, 1991 קישוטים ומאכלים אופייניים במסיבת סרטן הנהרות
קלע (פירושונים)

האם התכוונתם ל... קלע – כלי נשק קדום המשמש ליידוי אבנים קלע (ספורט) – ספורטאי העוסק בקליעה ספורטיבית קלע סער – מקצוע לחימה צבאי, לוחם בעל יכולת וציוד קליעה משופרים. קלע (כדורסל) – קלע, שחקן כדורסל שתפקידו העיקרי בהתקפה הוא להגיע למצבי קליעה קל"ע – מסלול שירות ביחידת המורות החיילות קלע אלון – יישוב קהילתי בצפון רמת הגולן מקלעת כבידתית – שיטה לתמרון גשושיות על ידי שימוש בהשפעת כוח הכבידה של כוכב לכת בחליפה קרובה מטען קלע – מטען חבלה בעל מבנה מעוגל המוצב לרוב בצידי דרכים או אל מול המטרה קלע דוד - לעיתים מכנים כך את הקלע (רוגטקה). על שמו: קלע דוד (מערכת יירוט) – מערכת ליירוט טילים בטווח קצר ובינוני מפיתוחן של רפאל וריית'יאון עוצבת קלע דוד – עוצבה הכפופה לחיל התותחנים קלע דוד - מעוט חשמלי ששימש להטלת סלעים מהירח אל כדור הארץ בספרו של רוברט היינליין, עריצה היא הלבנה קלע דוד - ספר של שמעון פרס קלה
חינוך הומניסטי

חינוך הומניסטי הוא שם כולל למספר שיטות ותאוריות חינוכיות שהתפתחו לאור זרמים שונים בהומניזם. הגישות השונות כולן הן חלק מההומניזם המערבי, אך כל גישה מדגישה פן אחר שלו. כל הגישות חותרות למימוש האדם וחירותו. במובן המובא כאן, המונח "חינוך הומניסטי" נטבע על ידי נמרוד אלוני כדי לאגד זרמים בפילוסופיה חינוכית. שימוש זה במונח אינו מקובל בשפות אחרות. גישה זו מדגישה את המידות הטובות ואת המוסר האנושי-הומניסטי כאבן היסוד של החינוך. המידות הטובות מתפתחות על ידי חינוך, ובפרט על ידי חינוך למצוינות. מבחינה תרבותית, הגישה תומכת בלימוד של היצירות הקלאסיות של התרבות האנושית, התנסות באמנות ופיתוח הכושר המדעי. ערכי התרבות הם הערכיים המרכזיים בחינוך הקלאסי-תרבותי, והם המקבלים את הדגש והחשיבות הרבים ביותר. הערכים נקבעים מלמעלה, ומועברים לתלמיד, בעוד לתלמיד אין חופש בחירה רב בבחירת הערכים המובאים לו. בכך ישנו איבוד של אחד הערכים המרכזיים בהומניזם, והוא ערך החרות. גישות אחרות מנסות להתמודד עם הקושי הזה בגישה הקלאסית, ומנסות להדגיש יותר את החרות. גישה זו יוצאת מנקודת הנחה שהאדם הוא טוב מיסודו, והענקת חרות מלאה תביא להתפתחותו הטובה ביותר. הדגש מוסט, בגישה זו, מן התרבות אל הטבע ומן התבונה אל הרגש. על הילד לא ייכפו חומרי הלימוד והנושאים השונים שבהם יעסוק, ויינתן לו החופש ללמוד את שברצונו ללמוד. הסקרנות הטבעית של הילד מקבלת קרדיט בגישה זו, והלמידה היא למידה חווייתית. גישה זו מתבטאת, למשל, אצל ז'אן-ז'אק רוסו, בחיבורו "אמיל, או על החינוך", המתאר חינוך טבעי ובתנועת החינוך של הנאורות הגרמנית, הפילנתרופיניזם. גישה זו מדגישה את הבחירה הקיומית, תוך התמקדות בפיתוח אישיותי וגילוי הזהות העצמית הפנימית. המושג המרכזי בגישה הוא הזהות העצמית, גילוי הרצון הפנימי, התחושות העצמיות של הילד, ובחירת דרך החיים על פי הזהות האישית. גישה זו מדגישה את השפעותיהם השליליות של גורמים חברתיים, פוליטיים וכלכליים על הילד. לפי גישה זו, השפעות אלו הן תמיד ציניות ופושעות, ועל כן יש לחסן את הילד מפניהן, באמצעות גישה ביקורתית המזהה את ההשפעות הללו. החינוך יתמקד בשחרור התלמיד מדפוסי חשיבה דוגמטיים וחינוך לזיהוי הגורמים המדכאים את האישיות. גישה זו תתמוך במהפכנות אישית, בהעלאת ספקות ובביקורת על כל תחומי החיים. נטע אחיטוב, עם מדיטציה ולימודים בטבע, קבוצת אנשי חינוך מקווה לחולל מהפכה, באתר הארץ, 2 ביוני 2021 חינוך הומניסטי, דף שער בספרייה הלאומית ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
ספריות לאומיות

ספרייה לאומית הנה ספרייה המיועדת וממומנת על ידי הממשלה כדי לשרת את העם. מטרת הספרייה הלאומית היא שימור אוסף מקיף של התוצרים הספרותיים של האומה כולה, כולל פרסומים של הממשלה עצמה. מרבית הספריות הלאומיות אחראיות גם על בנייתה של ביבליוגרפיה לאומית ורובן משמשות כספריות הפקדה של עבודות שנוצרו באותה מדינה. ערך מורחב – ספרייה לאומית רשימה זו מכילה את הספריות הלאומיות של מדינות ואזורים תלויים נוספים. למקצת המדינות יש יותר מספרייה לאומית אחת ויש מדינות בהן אין ספרייה לאומית רשמית ואחת או יותר מהספריות הגדולות ממלאות דה פקטו את תפקידי הספרייה הלאומית. ספריות לאומיות של קולוניות, אוטונומיות ושטחים תלויים אחרים (גם אם הן נמצאות מעבר לים) מופיעות תחת המדינה השולטת בהן. תוכן עניינים:    א - ב - ג - ד - ה - ו - ז - ח - ט - י - כ - ל - מ - נ - ס - ע - פ - צ - ק - ר - ש - ת מדיה וקבצים בנושא ספריות לאומיות בוויקישיתוף רשימת כתובות של ספריות לאומיות באתר הפדרציה הבינלאומית של ארגוני ספריות ומוסדות (IFLA) רשימת כתובות של ספריות לאומיות(הקישור אינו פעיל) באתר nationallibraries.org The European Library - הספרייה האירופאית - עריכת חיפושים בתוכן של ספריות לאומיות באירופה(הקישור אינו פעיל) ODLIS Online Dictionary for Library and Information Science
מנצ'סטר (ניו המפשייר)

מנצ'סטר (באנגלית: Manchester, ‏האזנה‏Ⓘ‏) היא העיר הגדולה ביותר במדינת ניו המפשייר בארצות הברית. העיר קרויה על שם העיר מנצ'סטר באנגליה. במפקד האוכלוסין של שנת 2020 מנתה האוכלוסייה 115,644 תושבים. מנצ'סטר היא מרכז האזור המטרופוליטני הקרוי "New England City and Town Metropolitan Area" (NECTA MA), שאוכלוסייתו הגיעה בשנת 2000 ל-173,663 נפש. העיר משתייכת למגלופוליס של צפון-מזרח ארצות הברית, ונמצאת בקצה הצפוני שלו. מנצ'סטר שוכנת במחוז הילסבורו, שעל גדת נהר מרימק. ליד העיר נשפכים לנהר מספר פלגים גדולים. במזרח העיר נמצא אגם מסבסיק (Massabesic Lake), המספק לתושבים מי שתייה, ועקב כך נאסרו בו הרחצה ופעילויות המים האחרות. שטחה של מנצ'סטר, על פי מדידות רשמיות, 90.4 קמ"ר, מתוכם 85.5 קמ"ר יבשה ו-4.9 קמ"ר מים. הנקודה הגבוהה ביותר נמצאת בצפון-מערב העיר, וגובהה הוא 171 מטר מעל פני הים. מוסדות החינוך של מנצ'סטר מונים שתי אוניברסיטאות, שש מכללות, שבעה תיכונים (ארבעה מהם מחוזיים ושלושה פרטיים), ארבע חטיבות ביניים ובתי ספר יסודיים רבים. בעיר מגוון אתרי תרבות: תיאטרון פאלאס (נוסד ב-1914). מוזיאון האמנות "Currier Museum", המציג ציורים ויצירות אמנות מאירופה ומאמריקה. מוזיאון היסטורי בחצר טחנת הקמח בשכונת "אמוסקיג מיליארד" (Amoskeag Millyard). מרכז מסבסיק-אדובון (Massabesic Audubon), המציע תוכניות וסיורים חודשיים לציבור הרחב ולבתי ספר. מרכז המבקרים הלימודי "Amoskeag Fishways", המציע פעילויות מגוונות בנושא הדגים וחייהם. מוזיאון הסיירות ע"ש לורנס ל. לי (Lawrence L. Lee). ספריית מקס י. זילבר. המרכז המדעי SEE, המציע פעילויות וחוויות בנושאי מדע וטבע. בית הקברות של רחוב ואלי (Valley), שקבורים בו אישים חשובים רבים מן ההיסטוריה של מנצ'סטר. במנצ'סטר נמצאות גם חמש קבוצות ספורט בענפים הבאים: כדורסל, כדורגל, הוקי קרח, ובייסבול. בעיר קיימים שני אצטדיונים גדולים: "Verizon Wireless Arena" המכיל 10,000 מושבים, ומשמש לאירועי ספורט ולקונצרטים, ו"Merchantsauto.com Stadium", בסמוך לנהר המרימק, המשמש למשחקי בייסבול. מיקומה של מנצ'סטר כעיר הגדולה ביותר בצפון ניו אינגלנד, והעובדה שצמיחתה הכלכלית היא המהירה ביותר בכל ניו אינגלנד, יצרו בה ביקוש רב לעובדים והגבירו מאוד את אפשרויות התעסוקה. כלכלת העיר עברה שינויים משמעותיים ביותר, יחסית לשנות השמונים של המאה העשרים, עת עסקה העיר בעיקר בתעשיית טקסטיל. כיום יש במנצ'סטר אזור מסחרי משגשג, וחנויות ומסעדות רבות הולכות ונפתחות לרוב. "הקניון של ניו המפשייר" ברחוב סאות' ווילו מכיל 125 חנויות. באזור זה נמצא גורד השחקים "סיטי הול פלאזה", הגבוה ביותר בצפון ניו אינגלנד. בניינים ידועים אחרים הם של המשרדים הראשיים של "בנק סיטיזן" ו"בנק אוף אמריקה". בשנים האחרונות ניכרת מגמה גוברת של רכישת הבתים העתיקים ששימשו את עובדי טחנת אמוסקיג במאה התשע-עשרה. גם באזור זה הולכות ונפתחות לאחרונה חנויות ומסעדות רבות. למנצ'סטר יש כיום שלוש ערים תאומות: ארצות הברית נשוויל, טנסי, ארצות הברית גרמניה נוישטאדט אן דר ויינשטראסה, גרמניה ישראל מועצה אזורית חוף הכרמל, ישראל אתר האינטרנט הרשמי של מנצ'סטר (באנגלית) מנצ'סטר, באתר אנציקלופדיה בריטניקה (באנגלית)
המשמרת הצעירה

האם התכוונתם ל... המשמרת הצעירה (ארגון מחתרתי) – תנועת התנגדות לכיבוש הגרמני שהתקיימה בשטחים שנכבשו מידי ברית המועצות המשמרת הצעירה של רוסיה המאוחדת – הזרוע הצעירה של מפלגת "רוסיה המאוחדת", הנקראת על שמה של תנועת ההתנגדות המשמרת הצעירה של מפלגת העבודה – גוף הצעירים של מפלגת העבודה הישראלית
לגינון נודד

לָגִינוּן נוֹדֵד (או לָגִינוּן נַוָּד; שם מדעי: Lagocephalus spadiceus) הוא מין של דג ממשפחת הנפוחיתיים (מכונים בסלנג "אבו נפחא"). הדג נפוץ בים סוף, כמו גם באוקיינוס ההודי, אך ניתן למוצאו גם בים התיכון, לשם הגיע מבית גידולו הטבעי במסגרת התופעה הנקראת הגירה לספסית. הדג הוא מוותיקי המינים הפולשים מהים האדום לים התיכון וזוהה ככזה כבר בשנות ה־30 של המאה העשרים. הלגינון מגיע לאורך של 43 סנטימטר. בדומה לדגים אחרים במשפחת הנפוחיתיים, הוא יכול להתנפח בעת סכנה ובכך להקשות על טורפיו. בשל תכונה זו הדג נקרא בסלנג העברי אבו נפחא, שם שמקורו בערבית. בדומה למינים נוספים במשפחה, אוצר דג הלגינון באיבריו הפנימיים – בכבד, בכיס המרה ובאיברי המין – רעל חזק בשם טטרודוטוקסין שעלול לגרום למוות. הרעל מתחיל להשפיע בין עשרות דקות ועד שעות ספורות ממועד אכילת הדג, וגורם בתחילה לשיתוק השפתיים, אובדן כושר הדיבור והבליעה, הזעה, כאבי ראש, בחילות וסימפטומים נוספים, ובהמשך לשיתוק שרירי הנשימה ולחנק. אין לרעל סותרן (אנטידוט), והטיפול הקיים הוא טיפול סימפטומטי – בעיקר הנשמה מלאכותית. דווח על מספר מקרים שבהם דייגים ישראלים חובבים העלו את הדג ברשתם, לא ידעו לזהותו, טעמו ממנו ולקו בהרעלת טטרודוטוקסין חריפה, עד כדי חשש לחייהם. דג הפוגו, הנמנה אף הוא על אותה משפחה, נחשב ביפן למעדן יוקרתי, אך הגשתו במסעדות נמצאת תחת רגולציה הדוקה ודורשת התמחות ארוכה ורישיון, לאחר שגבה לא מעט קורבנות. פוגו מדיה וקבצים בנושא לגינון נודד בוויקישיתוף לגינון נודד, באתר ITIS (באנגלית) לגינון נודד, באתר NCBI (באנגלית) לגינון נודד, באתר FishBase (באנגלית) לגינון נודד, באתר GBIF (באנגלית) לגינון נודד באתר הרשימה האדומה של IUCN מדריך הדגים של ישראל: ים סוף : הים התיכון : מים מתוקים. (1997) עמוד 228 מילון בעלי חיים: דגי הגרם (תשע"ב), 2012, באתר האקדמיה ללשון העברית חגי עינב, אכלו דג מחופי חיפה ונפגעו במערכת העצבים, באתר ynet, 7 בפברואר 2007 https://www.ynet.co.il/health/article/bkj47siuc
אברהם סלמאן

אברהם סלמאן (בערבית: ابراهيم سالمان; 1931 – 13 ביולי 2014) היה מבכירי נגני הקאנון בישראל. סלמאן נולד בבגדאד. הוא התעוור בגיל שנתיים בשל מחלת הגרענת. הוא למד בבית הספר לעיוורים בבגדאד, יחד עם סלים דאוד, דאוד אכרם ויוסף רביע, שניגנו עמו מאוחר יותר בתזמורת של קול ישראל בערבית. בבית הספר למד את מקצוע השענות. סלמאן החל ללמוד מוזיקה בגיל חמש, ובגיל אחת עשרה נכבש בקסם צליליו של הקאנון. הנגינה בקאנון הייתה לעיסוק המרכזי בחייו. כישרונו הנדיר נתגלה מיד כאשר הצטרף לתזמורת הרדיו המלכותי העיראקי. עבודתו זכתה להערכה רבה בעולם הערבי כולו, והמוניטין שיצאו לו הביאוהו ללוות זמרים ערבים מן השורה הראשונה. עוד לפני עלותו ארצה הובטח לו שיתקבל לתזמורת קול ישראל בערבית. סלמאן עלה לישראל עם משפחתו בשנת 1950 ועבד בתזמורת קול ישראל בערבית עד שנת 1988. הוא הפך לנגן המרכזי של התזמורת, ונוכחותו, כשהוא ישוב מאחורי הקאנון, במשקפיים כהים בשל היותו עיוור, הייתה לסמל של התזמורת. בנוסף לפעילותו כנגן קאנון, הוא כתב מוזיקה כלית, מוזיקה לסרטים והשתתף בהקלטות של מוזיקה קלאסית מערבית. אחת החשיפות שלו לקהל, שלא הכיר את המוזיקה הערבית הייתה בשיתוף פעולה עם להקת "כוורת" באלבום "פוגי בפיתה" בקטע "לאמור א'לאבי", שהיה קטע נגינה בסגנון מזרחי שהלחין סלמאן יחד עם דני סנדרסון. באותו אלבום ניגן סלמאן גם בקטע "התמנון האיטר" יחד עם תזמורת קול ישראל בערבית. סלמאן שיתף פעולה עם סנדרסון כשניגן בשיר "יוסף מלך השטיחים" (1978) ובלהיט "מה הדאווין שלך?" (1984). האלבום היחיד שבו מרוכז תיעוד של עבודותיו, הופיע ב-1997 בהוצאת נאדה. האלבום מכיל הקלטות ותיקות משנות ה-60, שנבחרו בקפידה על ידי המפיק אבשלום פרג'ון, ובצידן הקלטות חדשות שנעשו בשנת 1996. סלמאן נפטר בגיל 83 לאחר שלקה בדום לב. הוא הותיר אחריו אישה ושלושה ילדים. נטמן בבית העלמין ירקון. אברהם סלמאן, באתר MOOMA (בארכיון האינטרנט) הדגמות מקאמים בביצוע אברהם סלמאן, ירושלים 1980. הקלטת שמע באתר הספרייה הלאומית סרטון על ראיון שנערך עם אברהם סלמאן רן בוקר, הלך לעולמו המוזיקאי אברהם סלמאן, באתר ynet, 13 ביולי 2014 בן שלו, מת אברהם סלמן, נגן הקאנון של תזמורת קול ישראל בערבית, באתר הארץ, 13 ביולי 2014
שלמה שיבולת

שלמה שיבולת (נולד ב-26 באפריל 1927) הוא רופא פנימאי ישראלי. לשעבר הרופא של יחידה 101 וחטיבת הצנחנים בפיקודו של אריאל שרון. שיבולת נולד בשם שלמה סחיוֶוסחורדר (Schijveschuurder) בעיר מאלאנג שבאי ג'אווה, אז קולוניה של ממלכת הולנד (כיום במדינת אינדונזיה), בן ליהודים הולנדים. אביו שירת כקצין רפואה בצבא הולנד והיגר עם רעייתו למושבות הודו המזרחית ההולנדית. בזמן מלחמת העולם השנייה (בין השנים 1942–1945) היו שיבולת ובני משפחתו שבוים במחנה עבודת כפייה יפני – מחנה סי-רנגו-רנגו באי סומטרה. הוא נהג לעבור את גדר התיל של המחנה יחד עם שלושה מחבריו וללכת ברגל דרך יער הגשם עד לכפר הקרוב ביותר כדי להחליף חפצי ערך במצרכי מזון בסיסיים וכינין. בשנת 1946 חזרה המשפחה להולנד, שם למד רפואה באוניברסיטת אמסטרדם. הוא החליט לעלות לישראל בשנת 1952, בעקבות גילויי אנטישמיות בהולנד. עם עלותו ארצה עִברת את שמו מ"סחיווסחורדר" (Schijveschuurder, מילולית "משייף גלגלים"), שם יהודי ידוע בהולנד, ל"שיבולת", כביטוי לקושי הרב שיש למי שאינו הולנדי לבטא "סחיווסחורדר", ובאנלוגיה למסופר בספר שופטים (פרק י"ב) על אנשי שבט אפרים שלא יכלו לבטא שי"ן ימנית, וכאשר ביקשו מהם לאמר "שיבולת" הם בטאו "סיבולת". שיבולת גויס לצה"ל ושימש רופא של גדוד 890 בחטיבת הצנחנים (חטיבה 202) תחת פיקודו של אריאל שרון. בשנת 1953 הוקמה יחידה 101 בפיקודו של אריאל שרון ושיבולת מונה לרופא היחידה. במהלך מבצע קדש שימש כרופא חטיבת הצנחנים, שוב תחת פיקודו של אריאל שרון. במסגרת זו עבר קורס צניחה. בתום שירותו הצבאי החל לעבוד כרופא ומנהל מחלקה פנימית ד' בבית חולים איכילוב, ולימים ניהל אותה. בין היתר, שימש בשנת 1977 חבר בוועדה שבחנה את מצבו הבריאותי של יהושע בן-ציון והמליצה שלא לשחררו מבית סוהר. כמו כן נודע כרופאו של המרגל מרקוס קלינגברג וכמי שהיה מעורב בהחלטה לשחררו מן הכלא. פרסם שורה ארוכה של מחקרים מדעיים בתחומי מומחיותו בכתבי עת בינלאומיים. מחקריו המצוטטים ביותר עוסקים במכת חום. בתקופת פעולות התגמול פגש את אורנה זוסמן, בתו של המשורר ומבקר התיאטרון עזרא זוסמן, ולאחר זמן מה נישא לה. לשניים נולדו חמישה ילדים. לאחר מותה של אורנה ממחלת הסרטן קיים שיבולת מספר מערכות יחסים והביא לעולם ילד נוסף. כיום נשוי שיבולת לג'נבייב, עובדת סוציאלית שפגש בעת עבודתו בבית החולים איכילוב. בשנת 2005 פרסם אוטוביוגרפיה בשם "רופא". שלמה שיבולת, רופא, הוצאת יהלם, 2005. דן לחמן, ביקורת על הספר "רופא" מפרסומיו המדעיים [1] [2] על מעורבותו של שיבולת בפעולות התגמול באתר חטיבת הצנחנים מבנה חטיבת הצנחנים במבצע קדש שלמה שיבולת, רופא, 2005 Heatstroke: its clinical picture and mechanism in 36 cases. , The Quarterly journal of medicine 36 (144), pp. 525-548, 1967 Heat stroke: a review , Aviation Space and Environmental Medicine 47 (3), pp. 280-301, 1976
קומינפורם

קומינפורם או קומיפורמביורו (ברוסית: Коминформ או Коминформбюро), קיצור של לשכת המידע של המפלגות הפועלים והקומוניסטיות (ברוסית: Информационное бюро коммунистических и рабочих партий) היה ארגון קומוניסטי בינלאומי שהוקם ב-5 באוקטובר 1947 על ידי יוסיף סטלין. כתגובה לתוכנית מרשל הקים סטלין את ה"קומינפורם" במטרה ליצור שיתוף פעולה בין המפלגה הקומוניסטית הסובייטית, המפלגות הקומוניסטיות שתפסו את השלטון או עמדו להשלים את ההשתלטות על השלטון במדינות מזרח אירופה ובין שתי מפלגות קומוניסטיות חשובות במערב - המפלגה הקומוניסטית הצרפתית והמפלגה הקומוניסטית האיטלקית שהשתתפו זמנית בממשלות בארצותיהן. להבדיל מה"קומינטרן", לא היה ה"קומינפורם" ארגון עולמי של כל המפלגות הקומוניסטיות. הוא נועד לעזור להנהגת ברית המועצות לעצור את השפעת המעצמות המערביות ה"בורגניות" - בעיקר ארצות הברית ובריטניה - במזרח אירופה ולחזק את השליטה של ברית המועצות באזור. בלגרד שביוגוסלביה נקבעה כמרכז הארגון. הביטאון הרשמי של הקומינפורם היה העיתון "למען שלום מתמשך, למען דמוקרטיה עממית!". בוועידת היסוד של הקומינפורם, ועידת המפלגות הקומוניסטיות האירופיות שנערכה בשקלארשה פורבה, בשלזיה התחתית שבפולין, בין התאריכים 22 ל 27 בספטמבר 1947, השתתפו המפלגות הקומוניסטיות של צ'כוסלובקיה, איטליה (כולל מפלגה קומוניסטית קטנה של אזור טריאסט), צרפת, הונגריה, בולגריה, פולין, רומניה, יוגוסלביה וברית המועצות. המגמה האירופאית של הארגון הוכחה על ידי העובדה שהמפלגות הקומוניסטיות של וייטנאם וסין לא הוזמנו לכנס הייסוד. בשנת 1948, בעקבות קרע בין סטלין לבין טיטו, המפלגה הקומוניסטית היוגוסלבית סולקה משורות הארגון, הוקעה כ"בוגדת" וכ"פשיסטית", ומטה הארגון עבר מבלגרד לבוקרשט. מפלגת העמל האלבנית תמכה בהחלטה זו אבל לא הייתה לחברה ממש בקומינפורם. הארגון פורק באפריל 1956 בעקבות החלטה שהתקבלה בוועידה של הוועד המרכזי של המפלגה הקומוניסטית של ברית המועצות במסגרת מדיניות של "דה-סטליניזציה" ופיוס עם טיטו. קומינפורם, באתר אנציקלופדיה בריטניקה (באנגלית) Cominform and Comecon, SCHOOL HISTORY ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
דנאריוס

דנאריוס או דנריוס (בלטינית: denarius, ריבוי: denarii) היה שמו של אחד המטבעות במערכת הכספים הרומית. דנאריוס היה מטבע כסף ששימש את הרומים אחרי שנת 211 לפנה"ס. הדנאריוס היה מקבילו של הדרכמה היוונית ברפובליקה הרומית. במקורות העבריים הוא נקרא דינר, ולעיתים זוז, ושוויו הגיע ל-1/4 סלע. הדנאריוס הוכנס לשימוש בתקופת המלחמה הפונית השנייה ולצורך מימונה. משמעות שמו היא "מכיל עשר", והדינאריוס היה אמור לשקול כמו 10 יחידות אס. בראשיתו, היה קוטרו של המטבע כסנטימטר, הוא הוטבע בכסף טהור ומשקלו היה כ-3.5 גרם. 6250 דנארי שוו כיכר בארץ ישראל. במשך השנים הופחת בהתמדה חלקו של הכסף במשקלו של הדנאריוס, ובמשקל האס, לא תמיד היה כך, ובסביבות 141 לפנה"ס הדנאריוס היה שווה ערך ל-16 אס. בהמשך, חלקו של הכסף הופחת עד כדי מחצית משקלו בשנת 200, ועד כדי אחוז אחד בסוף המאה ה-3. באמצע המאה ה-3, איבד הדנאריוס את מקומו לטובת האנטוניניאנוס. הפעם האחרונה בה הוטבע דנאריוס הייתה בשנים 270 ל-275, בתקופת שלטונו של אורליאנוס ובשנים הראשונות לשלטונו של דיוקלטיאנוס. אולם השימוש בו המשיך גם בתקופה הקרולינגית ובמהלך ימי הביניים. במערב אירופה ובעיקר בצרפת המשיך תיאור מטבעות מסוימים כ"דֶנְיֶיה" (denier, דנריוס בצרפתית) עד למהפכה הצרפתית. הסימן d לפני המטבע הבריטי עד 1971 נבע ממורשת זו. שמו של המטבע המודרני דינר נובע משמו של הדנאריוס. John R. Melville-Jones, A Dictionary of Ancient Roman Coins (1990) מדיה וקבצים בנושא דנאריוס בוויקישיתוף יעקב משורר, הצד השלישי של המטבע, ירושלים: הוצאת יד יצחק בן-צבי, תשס"ו-2006, עמ' 57-56. ערך זה הוא קצרמר בנושא רומא העתיקה ובנושא כלכלה. אתם מוזמנים לתרום לוויקיפדיה ולהרחיב אותו.